अपने अनुभव से मैं कहूंगा कि किसी भी सामाजिक आंदोलन में, विशेषत: जो जाति को विघटित करने वाला है, उत्‍पीड़क विचारधारा के आभ्‍यंतरीकरण से पैदा होने वाला भय ही प्रधान अवरोध होता है। इसके निवारणार्थ सामुदायिक संघटन के लिए अति दीर्घकालीन काम की अपेक्षा रहती है। ऐसा नहीं है कि जो लोग उत्‍पीड़‍क हैं, वे कानून न जानते हों। तथ्‍य यह है कि धर्म-अनुमोदित जाति संविधान से ज्‍यादा ताकतवर है और राज्‍य भी संविधान की जगह जाति का समर्थन करता पाया जाता है।